Ericu950/Stoicheia-meter-silver huggingface dataset:
προεμένου δὲ τοῦ νεανίσκου ταῦτα μὲν αὐτὸς εἶχε φρουραῖς καταλαβών , τὰ δὲ λοιπὰ κτώμενος ἐκείνῳ περιέκοπτε τὸν Ἀντίπατρον .
λυσίμαχος δὲ ὁ βασιλεὺς αὐτὸς μὲν ἦν ἐν ἀσχολίαις προθυμούμενος Ἀντιπάτρῳ βοηθεῖν , εἰδὼς δὲ τὸν Πύρρον οὐδὲν ἀχαριστεῖν οὐ δὲ ἀρνεῖσθαι Πτολεμαίῳ βουλόμενον ἔπεμψε πλαστὰ γράμματα πρὸς αὐτόν , ὡς Πτολεμαίου κελεύοντος ἀπαλλάττεσθαι τῆς στρατείας τριακόσια τάλαντα παρὰ τοῦ Ἀντιπάτρου λαβόντα .
λύσας δὲ τὴν ἐπιστολὴν ὁ Πύρρος εὐθὺς τὸ ῥᾳδιούργημα τοῦ Λυσιμάχου συνεῖδεν ·
οὐ δὲ γὰρ ἦν ἡ συνήθης γεγραμμένη προσαγόρευσις , ὁ πατήρ τῷ υἱῷ χαίρειν ἀλλά , βασιλεὺς Πτολεμαῖος βασιλεῖ Πύρρῳ χαίρειν .
λοιδορήσας δὲ τὸν Λυσίμαχον ὅμως ἐποιεῖτο τὴν εἰρήνην , καὶ συνῄεσαν ὡς κατὰ σφαγίων ὁρκωμοτήσοντες .
ἐπεὶ δὲ ταύρου καὶ κάπρου καὶ κριοῦ προσαχθέντος ὁ κριὸς αὐτομάτως ἀπέθανε , τοῖς μὲν ἄλλοις γελᾶν ἐπῄει , τὸν δὲ Πύρρον ὁ μάντις Θεόδοτος ὀμόσαι διεκώλυσε , φήσας τὸ δαιμόνιον ἑνὶ προσημαίνειν τῶν τριῶν βασιλέων θάνατον , ὁ μὲν οὖν Πύρρος οὕτως ἀπέστη τῆς εἰρήνης .
τῷ δὲ Ἀλεξάνδρῳ τῶν πραγμάτων ἤδη κατάστασιν ἐχόντων ὅμως ὁ Δημήτριος ἀφίκετο ·
καὶ δῆλος μὲν ἦν εὐθὺς ἥκων μὴ δεομένῳ , καὶ φόβον παρεῖχεν , ὀλίγας δ 0 ·
ἡμέρας συγγενόμενοι δι ἀπιστίας ἐπεβούλευσαν ἀλλήλοις ἀμφότεροι , καιρῷ δὲ χρησάμενος καὶ φθάσας ἀποκτίννυσιν ὁ Δημήτριος τὸ μειράκιον , καὶ βασιλεὺς ἀνηγορεύθη Μακεδονίας .
ἦν μὲν οὖν καὶ πρότερον αὐτῷ πρὸς τὸν Πύρρον ἐγκλήματα , καὶ καταδρομαὶ τῆς Θεσσαλίας ἐγεγόνεισαν ὑπ ἐκείνου , καὶ τὸ σύμφυτον νόσημα ταῖς δυναστείαις , ἡ πλεονεξία , τὴν γειτνίασιν αὐτοῖς ἐπίφοβον καὶ ἄπιστον παρεῖχε , καὶ μᾶλλον ἔτι μετὰ τὴν τῆς Δηϊδαμείας τελευτήν .
ἐπεὶ δὲ καὶ κατασχόντες ἀμφότεροι Μακεδονίας συνέπιπτον εἰς τὸ αὐτὸ καὶ μείζονας ἐλάμβανε προφάσεις ἡ διαφορά , Δημήτριος μὲν ἐπ Αἰτωλοὺς στρατευσάμενος καὶ κρατήσας , Πάνταυχον αὐτόθι μετὰ πολλῆς δυνάμεως καταλιπὼν αὐτὸς ἐβάδιζεν ἐπὶ Πύρρον , καὶ Πύρρος ἐπ ἐκεῖνον , ὡς ᾔσθετο 0 .
γενομένης δὲ διαμαρτίας καθ ὁδὸν ἀλλήλους παρήλλαξαν καὶ Δημήτριος μὲν ἐμβαλὼν εἰς Ἤ πειρον ἐλεηλάτει , Πύρ ος δὲ Πανταύχῳ περιπεσὼν εἰς μάχην κατέστη .
καὶ τῶν στρατιωτῶν συμπεσόντων δεινὸς ἦν καὶ μέγας ἀγὼν , μάλιστα κατὰ τοὺς ἡγεμόνας , ὅ τε γάρ Πάνταυχος ἀνδρείᾳ καὶ χειρὶ καὶ ῥώμῃ σώματος ἄριστος ὢν ὁμολογουμένως τῶν περὶ Δημήτριον στρατηγῶν , καὶ θάρσος ἔχων καὶ φρόνημα , πρ οὐκαλεῖτο τὸν Πύρρον εἰς χεῖρας , ὅ τε Πύρρος οὐδενὶ τῶν βασιλέων ὑφιέμενος ἀλκῆς καὶ τόλμης , καὶ τὴν Ἀχιλλέως δόξαν αὑτῷ δι ·
ἀρετὴν μᾶλλον ἢ κατὰ γένος συνοικειοῦν βουλόμενος , ἐναντίος ἐχώρει διὰ τῶν προμάχων ἐπὶ τὸν Πάνταυχον 0 .
ἦν δὲ δορατισμὸς τὸ πρῶτον , εἶτα ἐν χεροῖν γενόμενοι μετὰ τέχνης ἅμα καὶ βίας ἐχρῶντο τοῖς ξίφεσι .
λαβὼν δὲ ὁ Πύρρος ἓν τραῦμα , δοὺς δὲ δύο , τὸ μὲν εἰς τὸν μηρόν , τὸ δὲ παρὰ τὸν τράχηλον , ἐτρέψατο καὶ κατέβαλε τὸν Πάνταυχον οὐ μὴν ἀνεῖλεν , ἀνηρπάγη γάρ ὑπὸ τῶν φίλων , οἱ δὲ Ἠ πειρῶται τῇ νίκῃ τοῦ βασιλέως ἐπαρθέντες καὶ θαυμάσαντες τὴν ἀρετὴν ἐβιάσαντο καὶ διέκοψαν τὴν φάλαγγα τῶν Μακεδόνων , καὶ φεύγοντας διώκοντες ἀπέκτεινὰν τε πολλοὺς καὶ πεντακισχιλίους ζῶντας εἷλον .
ὁ δὲ ἀγὼν οὗτος οὐ τοσοῦτον ὀργῆς ὧν ἔπαθον οὐ δὲ μίσους ἐνέπλησε τοὺς Μακεδόνας πρὸς τὸν Πύρρον , ὅσην δόξαν αὐτοῦ καὶ θαῦμα τῆς ἀρετῆς καὶ λόγον ἐνειργάσατο τοῖς ἰδοῦσι τὰ ἔργα καὶ συνενεχθεῖσι κατὰ τὴν μάχην .
καὶ γὰρ ὄψιν ᾤοντο καὶ τάχος ἐοικέναι καὶ κίνημα τοῖς Ἀλεξάνδρου , καὶ τῆς φορᾶς ἐκεῖνον καὶ βίας παρὰ τοὺς ἀγῶνας ἐν τούτῳ σκιάς τινας ὁρᾶσθαι καὶ μιμήματα , τῶν μὲν ἄλλων βασιλέων ἔν πορφύραις καὶ δορυφόροις καὶ κλίσει τραχήλου καὶ τῷ μεῖζον διαλέγεσθαι , μόνου δὲ Πύρρου τοῖς ὅπλοις καὶ ταῖς χερσὶν ἐπιδεικνυμένου τὸν Ἀλέξανδρον .
τῆς δὲ περὶ τάξεις καὶ στρατηγίας ἐπιστήμης αὐτοῦ καὶ δεινότητος ἔνεστι δείγματα λαβεῖν ἐκ τῶν γραμμάτων ἃ περὶ τούτων ἀπολέλοιπε .
λέγεται δὲ καὶ  Ἀντίγονος ἐρωτηθεὶς τίς ἄριστος τῶν στρατηγῶν , φάναι , Πύρρος , ἂν γηράσῃ περὶ τῶν καθ αὑτὸν οὕτως ἀποφηνάμενος μόνον 0 .
ἀννίβας δὲ συμπάντων ἀπέφηνε τῶν στρατηγῶν πρῶτον μὲν ἐμπειρίᾳ καὶ δεινότητι Πύρρον , Σκηπίωνα δὲ δεύτερον , ἑαυτὸν δὲ τρίτον , ὡς ἐν τοῖς περὶ Σκηπίωνος γέγραπται 0 .
καὶ ὅλως τοῦτο μελετῶν ἔοικε καὶ φιλοσοφῶν ἀεὶ διατελεῖν ὁ Πύρρος , ὡς μαθημάτων βασιλικώτατον , τὰς δὲ ἄλλας γλαφυρίας ἐν οὐδενὶ λόγῳ τίθεσθαι 0 .
λέγεται γάρ ὡς ἐρωτηθεὶς ἔν τινι πότῳ , πότερον αὐτῷ φαίνεται Πύθων αὐλητὴς ἀμείνων ἢ Καφισίας , εἰπεῖν ὅτι Πολυπέρχων στρατηγός , ὡς ταῦτα τῷ βασιλεῖ ζητεῖν μόνα καὶ γινώσκειν προσῆκον 0 1 .
ἦν δὲ καὶ πρὸς τοὺς συνήθεις ἐπιεικὴς καὶ πρᾶος ὀργήν , σφοδρὸς δὲ καὶ πρόθυμος ἐν ταῖς χάρισιν .
ἀερόπου γοῦν ἀποθανόντος οὐκ ἤνεγκε μετρίως , ἐκεῖνον μὲν ἀνθρώπινα πεπονθέναι φάσκων , ἑαυτὸν δὲ μεμφόμενος καὶ κακίζων ὅτι μέλλων ἀεὶ καὶ βραδύνων χάριν οὐκ ἀπέδωκεν αὐτῷ .
τὰ μὲν γὰρ χρέα καὶ κληρονόμοις ἔστιν ἀποδοῦναι τῶν δανεισάντων , αἱ δὲ τῶν χαρίτων ἀμοιβαὶ μὴ γενόμεναι πρὸς αἰσθανομένους ἀνιῶσι τὸν χρηστὸν καὶ δίκαιον .
ἐν δὲ Ἀμβρακίᾳ κακολόγον τινὰ καὶ βλάσφημον ἄνθρωπον οἰομένων δεῖν μεταστῆσαι τὸν Πύρρον αὐτοῦ μένων , ἔφη , μᾶλλον ἡμᾶς ἐν ὀλίγοις ἢ περιιὼν πρὸς ἅπαντας ἀνθρώπους κακῶς λεγέτω 0 .
καὶ τοὺς παρ οἶνον αὑτὸν λοιδορήσαντας , εἶτα ἐλεγχομένους ἠρώτησεν εἰ ταῦτα εἶπον ·
ἀποκριναμένου δὲ τῶν νεανίσκων ἑνός , ταῦτα , ὦ βασιλεῦ 0 ·
πλείονα δ ἂν ἔτι τούτων εἰρήκειμεν , εἰ πλείων παρῆν οἶνος ἡμῖν , γελάσας ἀφῆκε .
γυναῖκας δὲ πραγμάτων ἕνεκα καὶ δυνάμεως πλείονας ἔγημε μετὰ τὴν Ἀντιγόνης τελευτήν .
καὶ γὰρ Αὐτολέοντος τοῦ Παιόνων βασιλέως ἔλαβε θυγατέρα , καὶ Βιρκένναν τὴν Βαρδύλλιος τοῦ Ἰλλυριῶν , καὶ Λάνασσαν τὴν Ἀγαθοκλέους τοῦ Συρακουσίου , προῖκα προσφερομένην αὐτῷ τὴν Κερκυραίων πόλιν ἡλωκυῖαν ὑπὸ Ἀγαθοκλέους , ἐκ μὲν οὖν Ἀντιγόνης Πτολεμαῖον υἱὸν ἔσχεν , ἐκ δὲ Λανάσσης Ἀλέξανδρον , Ἕλενον δὲ τὸν νεώτατον ἐκ Βιρκέννης 0 .
καὶ πάντας ἀγαθοὺς ἐν τοῖς ὅπλοις ἐθρέψατο καὶ διαπύρους , εὐθὺς ἐκ γενετῆς ἐπὶ τοῦτο θηγομένους ὑπ αὐτοῦ , λέγεται γὰρ ὡς ἐρωτηθεὶς ὑφ ἑνὸς αὐτῶν ἔτι παιδὸς ὄντος , τίνι καταλείψει τὴν βασιλείαν , εἰπεῖν , ὃς ἂν ὑμῶν τὴν μάχαιραν ὀξυτάτην ἔχῃ .
τοῦτο δὲ οὐδὲν ἀποδεῖ τῆς τραγικῆς ἀρᾶς ἐκείνης ·
θηκτῷ σιδήρῳ δῶμα διαλαχεῖν τοὺς ἀδελφούς , οὕτως ἄμικτός ἐστι καὶ θηριώδης ἡ τῆς πλεονεξίας ὑπόθεσις .
μετὰ δὲ τὴν μάχην ταύτην ὁ Πύρρος ἐπανελθὼν οἴκαδε λαμπρὸς ὑπὸ δόξης καὶ φρονήματος ἔχαιρε ·
καὶ Ἀετὸς ὑπὸ τῶν Ἠπειρωτῶν προσαγορευόμενος , δι ὑμᾶς , ἔλεγεν , ἀετὸς εἰμι ·
πῶς γὰρ οὐ μέλλω , τοῖς ὑμετέροις ὅπλοις ὥσπερ ὠκυπτέροις ἐπαιρόμενος 0 ;
ὀλίγῳ δὲ ὕστερον πυθόμενος νοσεῖν τὸν Δημήτριον ἐπισφαλῶς ἐνέβαλε μὲν ἐξαίφνης εἰς Μακεδονίαν ὡς ἐπιδρομήν τινα καὶ λεηλασίαν ποιησόμενος , παρ ὀλίγον δὲ ἦλθε πάντων ὁμοῦ κρατῆσαι καὶ λαβεῖν ἀμαχεὶ τὴν βασιλείαν , ἐλάσας ἄχρι Ἐδέσσης μηδενὸς ἀμυνομένου , πολλῶν δὲ καὶ προστιθεμένων καὶ συστρατευόντων .
αὐτόν τε δὴ τὸν Δημήτριον ὁ κίνδυνος ἐξανέστησε παρὰ δύναμιν , οἵ τε φίλοι καὶ ἡγεμόνες ὀλίγῳ χρόνῳ πολλοὺς ἀθροίσαντες ἐρρωμένως καὶ προθύμως ἐπὶ τὸν Πύρρον ὥρμησαν .
ὁ δὲ λῃστρικώτερον ἀφιγμένος οὐκ ἔμεινεν , ἀλλὰ φεύγων μέρος τι τῆς στρατιᾶς ἀπέβαλε καθ ὁδὸν ἐπιθεμένων τῶν Μακεδόνων .
οὐ μὴν ὅτι ῥᾳδίως καὶ ταχὺ τὸν Πύρρον ἐξέβαλε τῆς χώρας ὁ Δημήτριος ἠμέλησεν , ἐγνωκὼς δὲ μεγάλων πραγμάτων ἀντιλαμβάνεσθαι καὶ τὴν πατρῴαν ἀρχὴν ἀνακτᾶσθαι δέκα μυριάσι στρατοῦ καὶ ναυσὶ πεντακοσίαις οὐκ ἐβούλετο τῷ Πύρρῳ προσπταῖσαι , οὐ δὲ ἀπολιπεῖν Μακεδόσι πάροικον ἐργώδη καὶ χαλεπόν , ἀλλ , ἐπεὶ μὴ ἐσχόλαζε πολεμεῖν πρὸς αὐτόν , διαλυθεὶς καὶ θέμενος εἰρήνην οὕτως ἐπὶ τοὺς ἄλλους βασιλεῖς τραπέσθαι .
γενομένων δὲ διὰ ταῦτα τῶν ὁμολογιῶν , καὶ τῆς γνώμης ἅμα τῷ μεγέθει τῆς παρασκευῆς ἐκφανείσης τοῦ Δημητρίου , φοβηθέντες οἱ βασιλεῖς διεπέμποντο πρὸς τὸν Πύρρον ἀγγέλους καὶ γράμματα , θαυμάζειν φάσκοντες εἰ τὸν αὑτοῦ προέμενος καιρόν , ἐν τῷ Δημητρίου πολεμῆσαι περιμένει , καὶ δυνάμενος Μακεδονίας ἐκβαλεῖν αὐτὸν πολλὰ πράττοντα καὶ ταραττόμενον , ἐκδέχεται καὶ σχολάζοντι καὶ μεγάλῳ γενομένῳ περὶ τῶν ἐν Μολοσσοῖς ἱερῶν καὶ τάφων διαγωνίσασθαι , καὶ ταῦτα Κέρκυραν ἔναγχος ἀφῃρημένος ὑπ αὐτοῦ μετὰ τῆς γυναικός .
ἡ γάρ Λάνασσα μεμψαμένη τὸν Πύρρον ὡς μᾶλλον προσέχοντα ταῖς βαρβάροις γυναιξίν εἰς Κέρκυραν ἀπεχώρησε , καὶ δεομένη γάμων βασιλικῶν ἐκάλει Δημήτριον , ἐπισταμένη μάλιστα τῶν βασιλέων εὐκόλως ἔχοντα πρὸς γάμους γυναικῶν , ἐκεῖνος δὲ πλεύσας τῇ τε Λανάσσῃ συνῆλθε καὶ φρουρὰν ἐν τῇ πόλει κατέλιπε .
ταῦτα πρὸς τὸν Πύρρον οἱ βασιλεῖς γράφοντες ἅμα καὶ δι ἑαυτῶν ἔτι μέλλοντα καὶ παρασκευαζόμενον τὸν Δημήτριον ἐκίνουν .
πτολεμαῖος μὲν γὰρ ἐπιπλεύσας μεγάλῳ στόλῳ τὰς Ἑλληνίδας ἀφίστη πόλεις , Λυσίμαχος δὲ τὴν ἄνω Μακεδονίαν ἐκ Θρᾴκης ἐμβαλὼν ἐπόρθει .
πύρρος δὲ τούτοις ἅμα συνεξαναστὰς ἐπὶ Βέροιαν ἤλαυνε , προσδοκῶν , ὅπερ συνέβη , Δημήτριον ὑπαντιάζοντα Λυσιμάχῳ τὴν κάτω χώραν ἀπολείψειν ἔρημον .
ἐκείνης δὲ τῆς νυκτὸς ἔδοξε κατὰ τοὺς ὕπνους ὑπὸ Ἀλεξάνδρου καλεῖσθαι τοῦ μεγάλου , καὶ παραγενόμενος κλινήρη μὲν αὐτὸν ἰδεῖν , λόγων δὲ χρηστῶν τυχεῖν καὶ φιλοφροσύνης ἐπαγγελλομένου προθύμως βοηθήσειν .
αὐτοῦ δὲ τολμήσαντος εἰπεῖν , καὶ πῶς ἄν , ὦ βασιλεῦ , νοσῶν δυνατὸς εἴης ἐμοὶ βοηθεῖν ;
αὐτῷ φάναι τῷ ὀνόματι , καὶ περιβάντα Νισαῖον ἵππον ἡγεῖσθαι 0 .
ταύτην ἰδὼν τὴν ὄψιν ἐπερρώσθη ·
τάχει δὲ χρησάμενος καὶ διαδραμὼν τὰ μεταξὺ καταλαμβάνει τὴν Βέροιαν ·
καὶ τὸ πλεῖστον αὐτόθι τῆς στρατιᾶς ἱδρύσας τὰ λοιπὰ προσήγετο διὰ τῶν στρατηγῶν , ὁ δὲ Δημήτριος ἐπεὶ ταῦτα ἤκουσε καὶ πονηρὸν ἐν τῷ στρατοπέδῳ θόρυβον ᾔσθετο τῶν Μακεδόνων , ἔδεισε πορρωτέρω προαγαγεῖν , μὴ πλησίον γενόμενοι βασιλέως Μακεδόνος καὶ δόξαν ἔχοντος μεταβάλωνται πρὸς αὐτόν .
ὅθεν ἐπιστρέψας ἐπὶ τὸν Πύρρον ἦγεν ὡς ξένον καὶ μισούμενον ὑπὸ τῶν Μακεδόνων , ἐπεὶ δὲ παρεστρατοπέδευσεν αὐτόθι , πολλοὶ τῶν ἐκ τῆς Βεροίας ἀφικνούμενοι τὸν Πύρρον ἐνεκωμίαζον , ὡς ἄμαχον μὲν ἐν τοῖς ὅπλοις καὶ λαμπρὸν ἄνδρα , πράως δὲ καὶ φιλανθρώπως τοῖς ἡλωκόσι χρώμενον .
ἦσαν δέ τινες οὓς αὐτὸς ὁ Πύρρος ἐγκαθίει προσποιουμένους εἶναι Μακεδόνας , καὶ λέγοντας ὅτι νῦν καιρός ἐστι τῆς Δημητρίου βαρύτητος ἀπαλλαγῆναι , πρὸς ἄνδρα δημοτικὸν καὶ φιλοστρατιώτην μεταβαλομένους τὸν Πύρρον .
ἐκ τούτου τὸ πλεῖστον ἀνηρέθιστο τῆς στρατιᾶς , καὶ τὸν Πύρρον ἐζήτουν περισκοποῦντες .
ἔτυχε γὰρ ἀφῃρημένος τὸ κράνος , ἄχρι οὗ συμφρονήσας καὶ πάλιν περιθέμενος ἐγνώσθη τῷ τε λόφῳ διαπρέποντι καὶ τοῖς τραγικοῖς κέρασιν , ὥστε τοὺς Μακεδόνας σύνθημα προστρέχοντας αἰτεῖν , ἄλλους δὲ κλάδους δρυὸς ἀναστέφεσθαι διὰ τὸ καὶ τοὺς περὶ ἐκεῖνον ἐστεφανωμένους ὁρᾶν ·
ἤδη δὲ καὶ πρὸς αὐτόν τινες ἐτόλμων λέγειν τὸν Δημήτριον ὡς ὑπεκστὰς καὶ προέμενος τὰ πράγματα καλῶς δόξει βεβουλεῦσθαι .
τούτοις τοῖς λόγοις ὅμοιον ὁρῶν τὸ κίνημα τοῦ στρατοπέδου καὶ φοβηθεὶς κρύφα διεξέπεσε , καυσίᾳ τινὶ καὶ λιτῷ χλαμυδίῳ περιστείλας ἑαυτόν , ἐπελθὼν δὲ ὁ Πύρρος ἀμαχεὶ παρέλαβε τὸ στρατόπεδον καὶ βασιλεὺς ἀνηγορεύθη Μακεδόνων .
ἐπιφανέντος δὲ Λυσιμάχου καὶ κοινὸν ἔργον ἀμφοῖν ποιουμένου τὴν Δημητρίου κατάλυσιν καὶ νέμεσθαι τὴν βασιλείαν ἀξιοῦντος , οὔπω πάνυ βεβαίως τοῖς Μακεδόσι πιστεύων ὁ Πύρρος , ἀλλ ἀμφίβολος ὢν ἐν αὐτοῖς ἐδέξατο τοῦ Λυσιμάχου τὴν πρόκλησιν , καὶ διενείμαντο τὰς πόλεις καὶ τὴν χώραν πρὸς ἀλλήλους .
τοῦτο δὲ ὤνησε μὲν ἐν τῷ παρόντι καὶ κατέπαυσε τὸν πόλεμον αὐτοῖς , ὀλίγῳ δὲ ὕστερον ἔγνωσαν οὐκ ἀπαλλαγὴν ἔχθρας , ἀλλ ἐγκλημάτων καὶ διαφορᾶς ἀρχὴν πεποιημένοι τὴν νέμησιν .
οἷς γάρ οὐ πέλαγος , οὐκ ὄρος , οὐκ ἀοίκητος ἐρημία πέρας ἐστὶ πλεονεξίας , οὐ δ οἱ διαιροῦντες Εὐρώπην καὶ Ἀσίαν τέρμονες ὁρίζουσι τὰς ἐπιθυμίας , πῶς ἂν ἁπτόμενοι καὶ ψαύοντες ἀλλήλων ἀτρεμοῖεν ἐν τοῖς παροῦσι μὴ ἀδικοῦντες , οὐκ ἔστιν εἰπεῖν , ἀλλὰ πολεμοῦσι μὲν ἀεί , τὸ ἐπιβουλεύειν καὶ φθονεῖν ἔμφυτον ἔχοντες , δυεῖν δὲ ὀνομάτων , ὥσπερ νομισμάτων , πολέμου καὶ εἰρήνης , τῷ παρατυχόντι χρῶνται πρὸς τὸ συμφέρον , οὐ πρὸς τὸ δίκαιον , ἐπεὶ βελτίους γε πολεμεῖν ὁμολογοῦντές εἰσιν ἢ τῆς ἀδικίας τὸ ἀργοῦν καὶ σχολάζον δικαιοσύνην καὶ φιλίαν ὀνομάζοντες .
ἐδήλωσε δὲ ὁ Πύρρος ·
ἐμποδὼν γάρ αὐξομένῳ τῷ Δημητρίῳ πάλιν ἱστάμενος , καὶ κωλύων τὴν δύναμιν ὥσπερ ἐξ ἀρρωστίας μεγάλης ἀναλαμβάνουσαν , ἐβοήθει τοῖς Ἕλλησι καὶ παρῆλθεν εἰς τὰς Ἀθήνας , ἀναβὰς δὲ εἰς τὴν ἀκρόπολιν καὶ θύσας τῇ θεῷ καὶ καταβὰς αὐθημερὸν ἀγαπᾶν μὲν ἔφησε τοῦ δήμου τὴν πρὸς αὐτὸν εὔνοιαν καὶ πίστιν , ἂν μέντοι σωφρονῶσι μηδένα τῶν βασιλέων ἔτι παρήσειν αὐτοὺς εἰς τὴν πόλιν μη δὲ τὰς πύλας ἀνοίξειν 0 ·
ἐκ τούτου καὶ πρὸς Δημήτριον εἰρήνην ἐποιήσατο , καὶ μετ ὀλίγον χρόνον , εἰς Ἀσίαν ἀπάραντος αὐτοῦ , πάλιν πεισθεὶς ὑπὸ Λυσιμάχου Θετταλίαν ἀφίστη καὶ ταῖς Ἑλληνικαῖς φρουραῖς προσεπολέμει , βελτίοσι χρώμενος τοῖς Μακεδόσι στρατευομένοις ἢ σχολάζουσι , καὶ ὅλως αὐτὸς οὐκ ἐν πρὸς ἡσυχίαν πεφυκώς .
τέλος δὲ Δημητρίου καταπολεμηθέντος ἐν Συρίᾳ Λυσίμαχος ἐπ ἀδείας γενόμενος καὶ σχολάζων εὐθὺς ἐπὶ τὸν Πύρρον ὥρμησε .
καὶ καθημένου περὶ τὴν Ἔδεσσαν αὐτοῦ ταῖς ἀγοραῖς κομιζομέναις ἐπιπεσὼν καὶ κρατήσας ἀπορίαν πρῶτον αὐτῷ περιέστησεν , εἶτα γράμμασι καὶ λόγοις διέφθειρε τοὺς πρώτους τῶν Μακεδόνων , ὀνειδίζων εἰ ξένον ἄνδρα καὶ προγόνων ἀεὶ δεδουλευκότων Μακεδόσι δεσπότην ἑλόμενοι τοὺς Ἀλεξάνδρου φίλους καὶ συνήθεις ἀπωθοῦσι Μακεδονίας .
ἀναπειθομένων δὲ πολλῶν δείσας ὁ Πύρρος ἀπηλλάγη μετὰ τῆς Ἠπειρωτικῆς καὶ συμμαχικῆς δυνάμεως , ἀποβαλὼν Μακεδονίαν ᾧ τρόπῳ παρέλαβεν .
ὅθεν οὐ δ αἰτιᾶσθαι τοὺς πολλοὺς ἔχουσιν οἱ βασιλεῖς μετατιθεμένους πρὸς τὸ συμφέρον ἐκείνους γάρ αὐτοὺς ταῦτα μιμοῦνται ποιοῦντες , ἀπιστίας καὶ προδοσίας διδασκάλους ὄντας , καὶ πλεῖστα νομίζοντας ὠφελεῖσθαι τὸν ἐλάχιστα τῷ δικαίῳ χρώμενον .
τότε δ οὖν εἷς Ἤπειρον ἐκπεσόντι τῷ Πύρρῳ καὶ προεμένῳ Μακεδονίαν ἡ μὲν τύχη παρεῖχε χρῆσθαι τοῖς παροῦσιν ἀπραγμόνως καὶ ζῆν ἐν εἰρήνῃ βασιλεύοντα τῶν οἰκείων ·
ὁ δὲ τὸ μὴ παρέχειν ἑτέροις κακὰ μη δὲ ἔχειν ὑφ ἑτέρων ἄλυν τινὰ ναυτιώδη νομίζων , ὥσπερ ὁ Ἀχιλλεὺς οὐκ ἔφερε τὴν σχολήν , ἀλλὰ φθινύθεσκε φίλον κῆρ αὖθι μένων , ποθέεσκε δ ἀυτήν τε πτόλεμόν τε 0 .
δεόμενος δ οὖν ἔλαβε πραγμάτων καινῶν τοιαύτην ὑπόθεσιν .
ῥωμαῖοι Ταραντίνοις ἐπολέμουν ·
οἱ δὲ μή τε φέρειν τὸν πόλεμον δυνάμενοι μή τε θέσθαι θρασύτητι καὶ μοχθηρίᾳ δημαγωγῶν , ἐβουλεύοντο ποιεῖσθαι Πύρρον ἡγεμόνα καὶ καλεῖν ἐπὶ τὸν πόλεμον ὡς σχολὴν ἄγοντα πλείστην τῶν βασιλέων καὶ στρατηγὸν ὄντα δεινότατον .
τῶν δὲ πρεσβυτέρων καὶ νοῦν ἐχόντων πολιτῶν οἱ μὲν ἄντικρυς ἐνιστάμενοι πρὸς τὴν γνώμην ἐξέπιπτον ὑπὸ κραυγῆς καὶ βίας τῶν πολεμοποιῶν , οἱ δὲ ταῦτα ὁρῶντες ἀπέλειπον τὰς ἐκκλησίας .
εἷς δέ τις ἀνήρ ἐπιεικὴς , Μέτων ὄνομα , τῆς ἡμέρας ἐκείνης ἐν ᾗ τὸ δόγμα κυροῦν ἔμελλον ἐνστάσης καὶ τοῦ δήμου καθεζομένου , λαβὼν στέφανον τῶν ἑώλων καὶ λαμπάδιον , ὥσπερ οἱ μεθύοντες , αὐλητρίδος ὑφηγουμένης αὐτῷ πρὸς τὴν ἐκκλησίαν ἐκώμαζεν 0 .
οἷα δὲ ἐν ὄχλῳ δημοκρατίας κόσμον οὐκ ἐχούσης οἱ μὲν ἐκρότουν ἰδόντες , οἱ δὲ ἐγέλων , ἐκώλυε δὲ οὐδείς , ἀλλὰ καὶ τὸ γύναιον αὐλεῖν κ ἀκεῖνον ᾅδειν ἐκέλευον εἷς μέσον προελθόντα ·
καὶ τοῦτο ποιήσων ἐπίδοξος ἦν .
γενομένης δὲ σιωπῆς ἄνδρες , ἔφη , Ταραντῖνοι , καλῶς ποιεῖτε παίζειν καὶ κωμάζειν , ἕως ἔξεστι , τοῖς βουλομένοις μὴ φθονοῦντες .
ἐὰν δὲ σωφρονῆτε , καὶ πάντες ἀπολαύσετε ἔτι τῆς ἐλευθερίας , ὡς ἕτερα πράγματα καὶ βίον καὶ δίαιταν ἕξοντες ὅταν Πύρρος εἷς τὴν πόλιν παραγένηται .
ταῦτα ῥηθέντα τοὺς πολλοὺς ἔπεισε τῶν Ταραντίνων , καὶ θροῦς διέδραμε τῆς ἐκκλησίας ὡς εὖ λεγομένων .
οἱ δὲ τοὺς Ῥωμαίους δεδιότες , μὴ γενομένης εἰρήνης ἐκδοθῶσι , τόν τε δῆμον ἐλοιδόρουν εἰ φέρει πράως ἐπικωμαζόμενος οὕτως ἀσελγῶς καὶ παροινούμένος , τόν τε Μέτωνα συστραφέντες ἐξέβαλον .
οὕτω δὲ τοῦ δόγματος κυρίου γενομένου πρέσβεις ἔπεμψαν εἷς Ἤπειρον , οὐχ αὑτῶν μόνον , ἀλλὰ καὶ τῶν Ἰταλιωτῶν , δῶρα τῷ Πύρρῳ κομίζοντας καὶ λέγοντας ὡς ἡγεμόνος ἔμφρονος δέονται καὶ δόξαν ἔχοντος , δυνάμεις δὲ αὐτόθεν ὑπάρξουσι μεγάλαι παρά τε Λευκανῶν καὶ Μεσσαπίων καὶ Σαυνιτῶν καὶ Ταραντίνων εἷς δισμυρίους ἱππεῖς , πεζῶν δὲ ὁμοῦ πέντε καὶ τριάκοντα μυριάδας .
ταῦτα οὐ μόνον αὐτὸν ἐπῆρε τὸν Πύρρον , ἀλλὰ καὶ τοῖς Ἠπειρώταις προθυμίαν ἐνέβαλε καὶ ὁρμὴν τῆς στρατείας .
ἦν δέ τις Κινέας , Θεσσαλὸς ἀνήρ , τῷ μὲν φρονεῖν δοκῶν ἱκανὸς εἶναι , Δημοσθένους δὲ τοῦ ῥήτορος ἀκηκοὼς ἐδόκει μόνος ἐν μάλιστα τῶν τότε λεγόντων οἷον ἐν εἰκόνι τῆς ἐκείνου δυνάμεως καὶ δεινότητος ἀναμιμνήσκειν τοὺς ἀκούοντας 0 .
συνὼν δὲ τῷ Πύρρῳ καὶ πεμπόμενος ἐπὶ τὰς πόλεις ἐβεβαίου τὸ Εὐριπίδειον , ὅτι πᾶν ἐξαιρεῖ λόγος ὃ καὶ σίδηρος πολεμίων δράσειεν ἄν .
ὁ γοῦν Πύρρος ἔλεγε πλείονας πόλεις ὑπὸ Κινέου τοῖς λόγοις ἢ τοῖς ὅπλοις ὑφ ἑαυτοῦ προσῆχθαι 0 ·
καὶ διετέλει τὸν ἄνδρα τιμῶν ἐν τοῖς μάλιστα καὶ χρώμενος .
οὗτος οὖν τὸν Πύρρον ὡρμημένον τότε ὁρῶν ἐπὶ τὴν Ἰταλίαν εἰς λόγους ἐπηγάγετο τοιούτους , ἰδὼν σχολάζοντα .
πολεμισταὶ μέν , ὦ Πύρρε , Ῥωμαῖοι λέγονται καὶ πολλῶν ἐθνῶν μαχίμων ἄρχοντες ·
εἰ δὲ δοίη θεὸς περιγενέσθαι τῶν ἀνδρῶν , τί χρησόμεθα τῇ νίκῃ ;
καὶ ὁ Πύρρος , ἐρωτᾷς , εἶπεν , ὦ Κινέα , πρᾶγμα φαινόμενον ·
οὔ τε βάρβαρος ἡμῖν ἐκεῖ πόλις οὔ τε Ἑλληνὶς ἀξιόμαχος Ῥωμαίων κρατηθέντων , ἀλλ ἕξομεν εὐθὺς Ἰταλίαν ἅπασαν , ἧς μέγεθος καὶ ἀρετὴν καὶ δύναμιν ἄλλῳ πού τινι μᾶλλον ἀγνοεῖν ἢ σοὶ προσήκει 0 1 .
μικρὸν οὖν ἐπισχὼν ὁ Κινέας , Ἰταλίαν δέ , εἶπεν , ὦ βασιλεῦ , λαβόντες , τί ποιήσομεν ;
καὶ ὁ Πύρρος οὔπω τὴν διάνοιαν αὐτοῦ καθ ὁρῶν , ἐγγύς , εἶπεν , ἡ Σικελία χεῖρας ὀρέγει , νῆσος εὐδαίμων καὶ πολυάνθρωπος , ἁλῶναι δὲ ῥᾴστη 0 ·
στάσις γάρ , ὦ Κινέα , πάντα νῦν ἐκεῖνα καὶ ἀναρχία πόλεων καὶ δημαγωγῶν ὀξύτης Ἀγαθοκλέους ἐκλελοιπότος εἰκότα , ἔφη , λέγεις , ὁ Κινέας ·
ἀλλ ἦ τοῦτο πέρας ἡμῖν τῆς στρατείας , λαβεῖν Σικελίαν 0 ;
θεός , ἔφη ὁ Πύρρος , νικᾶν διδῴη καὶ κατορθοῦν ·
τούτοις δὲ προάγωσι χρησόμεθα πραγμάτων μεγάλων .
τίς γὰρ ἂν ἀπόσχοιτο Λιβύης καὶ Καρχηδόνος ἐν ἐφικτῷ γενομένης , ἣν Ἀγαθοκλῆς ἀποδρὰς ἐκ Συρακουσῶν κρύφα καὶ περάσας ναυσὶν ὀλίγαις λαβεῖν παρ οὐδὲν ἦλθεν ;
ὅτι δὲ τούτων κρατήσασιν ἡμῖν οὐδεὶς ἀντιστήσεται τῶν νῦν ὑβριζόντων πολεμίων , τί ἂν λέγοι τις ;
οὐδέν , ὁ Κινέας εἶπε ·
δῆλον γὰρ ὅτι καὶ Μακεδονίαν ἀναλαβεῖν καὶ τῆς Ἑλλάδος ἄρχειν ὑπάρξει βεβαίως ἀπὸ τηλικαύτης δυνάμεως , γενομένων δὲ πάντων ὑφ ἡμῖν , τί ποιήσομεν ;
καὶ ὁ Πύρρος ἐπιγελάσας , σχολήν , ἔφη , ἄξομεν πολλήν , καὶ κώθων , ὦ μακάριε , καθημερινὸς ἔσται , καὶ διὰ λόγων συνόντες ἀλλήλους εὐφρανοῦμεν .
ἐνταῦθα δὴ τῶν λόγων καταστήσας τὸν Πύρρον ὁ Κινέας , εἶτα , ἔφη , τί νῦν ἐμποδών ἐστιν ἡμῖν βουλομένοις κώθωνι χρῆσθαι καὶ σχολάζειν μετ ἀλλήλων , εἰ ταῦτα ἔχομεν ἤδη καὶ πάρεστιν ἀπραγμόνως ἐφ ἃ δι αἵματος καὶ πόνων μεγάλων καὶ κινδύνων μέλλομεν ἀφίξεσθαι , πολλὰ καὶ δράσαντες ἑτέρους κακὰ καὶ παθόντες ;
τούτοις τοῖς λόγοις ἠνίασε μᾶλλον ἢ μετέθηκε τὸν Πύρρον ὁ Κινέας , νοήσαντα μὲν ὅσην ἀπέλειπεν εὐδαιμονίαν , ὧν δὲ ὠρέγετο τὰς ἐλπίδας ἀφεῖναι μὴ δυνάμενον .
πρῶτον μὲν οὖν ἀπέστειλε τὸν Κινέαν τοῖς Ταραντίνοις στρατιώτας ἄγοντα τρισχιλίους ·
ἔπειτα πολλῶν ἱππηγῶν καὶ καταφράκτων καὶ πορθμείων παντοδαπῶν ἐκ Τάραντος κομισθέντων ἐνεβίβαζεν ἐλέφαντας εἴκοσι καὶ τρισχιλίους ἱππεῖς , πεζοὺς δὲ δισμυρίους καὶ δισχιλίους τοξότας καὶ σφενδονήτας πεντακοσίους , γενομένων δὲ πάντων ἑτοίμων ἀναχθεὶς ἔπλει ·
καὶ μέσον ἔχων τὸν Ἰόνιον ἁρπάζεται βορέᾳ ἀνέμῳ παρ ὥραν ἐκραγέντι .
καὶ βιασθεὶς αὐτὸς μὲν ἀρετῇ καὶ προθυμίᾳ ναυτῶν καὶ κυβερνητῶν ἐξανέφερε καὶ προσανῆγε τῇ γῇ πολυπόνως καὶ παραβόλως , τοῦ δὲ ἄλλου στόλου συγχυθέντος καὶ τῶν νεῶν σκεδασθεισῶν αἱ μὲν ἀποσφαλεῖσαι τῆς Ἰταλίας ἐξεώσθησαν εἰς τὸ Λιβυκὸν καὶ Σικελικὸν πέλαγος , τὰς δὲ ὑπερβαλεῖν μὴ δυνηθείσας ἄκραν Ἰαπυγίαν νύξ τε κατελάμβανε , καὶ πολλὴ καὶ χαλεπὴ θάλασσα παίουσα πρὸς χωρία δύσορμα καὶ τυφλὰ πάσας διέφθειρε πλὴν τῆς βασιλικῆς .
αὕτη δὲ πλαγίου μὲν ἔτι ὄντος τοῦ κύματος ἠμύνετο καὶ διέφευγε μεγέθει καὶ ῥώμῃ τὰς ἐπιβολὰς τῆς θαλάσσης ·
ἐπεὶ δὲ περιελθὸν ἀπὸ γῆς ἀπήντα τὸ πνεῦμα καὶ κίνδυνον εἶχεν ἡ ναῦς ἀντίπρῳρος ἱσταμένη πρὸς κλύδωνα πολὺν διαρραγῆναι , τὸ δὲ ἐφέντας αὖθις ἠγριωμένῳ πελάγει καὶ πνεύματι τροπὰς λαμβάνοντι παντοδαπὰς φέρεσθαι φοβερώτερον ἐφαίνετο τῶν παρόντων κακῶν , ἄρας ὁ Πύρρος αὑτὸν ἀφῆκεν εἰς θάλασσαν , καὶ τῶν φίλων καὶ τῶν δορυφόρων εὐθὺς ἦν ἅμιλλα καὶ προθυμίᾳ περὶ αὐτόν .
ἡ δὲ νύξ καὶ τὸ κῦμα μετὰ ψόφου μεγάλου καὶ τραχείας ἀνακοπῆς χαλεπὴν ἐποίει τὴν βοήθειαν , ὥστε μόλις ἡμέρας ἤδη μαραινομένου τοῦ πνεύματος ἐκπεσεῖν αὑτὸν ἐπὶ τὴν γῆν , τῷ μὲν σώματι παντάπασιν ἀδυνάτως ἔχοντα , τόλμῃ δὲ καὶ ῥώμῃ τῆς ψυχῆς ἀνταίροντα πρὸς τὴν ἀπορίαν .
ἅμα δὲ οἵ τε Μεσσάπιοι , καθ οὓς ἐξεβράσθη , συνέθεον βοηθοῦντες ἐκ τῶν παρόντων προθύμως , καὶ προσεφέροντο τῶν σῳζομένων ἔνιαι νεῶν , ἐν αἷς ἦσαν ἱππεῖς μὲν ὀλίγοι παντάπασι πεζοὶ δὲ δισχιλίων ἐλάττους , ἐλέφαντες δὲ δύο .
τούτους ἀναλαβὼν ὁ Πύρρος ἐβάδιζεν εἰς Τάραντα .
καὶ τοῦ Κινέου προαγαγόντος εἰς ἀπάντησιν , ὡς ᾔσθετο , τοὺς στρατιώτας , παρελθὼν οὐδὲν ἀκόντων οὐ δὲ πρὸς βίαν ἔπραττε τῶν Ταραντίνων , ἕως ἀνεσώθησαν αἱ νῆες ἐκ τῆς θαλάττης καὶ συνῆλθεν ἡ πλείστη τῆς δυνάμεως .
τηνικαῦτα δὲ ὁρῶν τὸ πλῆθος ἄνευ μεγάλης ἀνάγκης μή τε σώζεσθαι δυνάμενον μή τε σῴζειν , ἀλλ οἷον ἐκείνου προπολεμοῦντος οἴκοι καθῆσθαι περὶ λουτρὰ καὶ συνουσίας γενόμενον , ἀπέκλεισε μὲν τὰ γυμνάσια καὶ τοὺς περιπάτους , ἐν οἷς ἀλύοντες ὑπὲρ τῶν πραγμάτων λόγῳ διεστρατήγουν , πότους δὲ καὶ κώμους καὶ θαλίας ἀκαίρους ἀνεῖλεν , ἐκάλει δὲ πρὸς τὰ ὅπλα , καὶ περὶ τοὺς καταλόγους τῶν στρατευομένων ἀπαραίτητος ἦν καὶ λυπηρός , ὥστε πολλοὺς ἐκ τῆς πόλεως ἀπελθεῖν ἀηθείᾳ τοῦ ἄρχεσθαι δουλείαν τὸ μὴ πρὸς ἡδονὴν ζῆν καλοῦντας .
ἐπεὶ δὲ Λαιβῖνος ὁ τῶν Ῥωμαίων ὕπατος ἠγγέλλετο πολλῇ στρατιᾷ χωρεῖν ἐπ αὑτὸν ἅμα τὴν Λευκανίαν διαπορθῶν , οὐδέπω μὲν οἱ σύμμαχοι παρῆσαν αὐτῷ , δεινὸν δὲ ποιούμενος κήρυκα πρὸς τοὺς Ῥωμαίους , εἰ φίλον ἀνασχέσθαι καὶ περιιδεῖν τοὺς πολεμίους ἐγγυτέρω προϊόντας ἐξῆλθε μετὰ τῆς δυνάμεως , προπέμψας ἐστὶν αὐτοῖς πρὸ πολέμου δίκας λαβεῖν παρὰ τῶν Ἰταλιωτῶν , αὐτῷ δικαστῇ καὶ διαλλακτῇ χρησαμένους .
ἀποκριναμένου δὲ τοῦ Λαιβίνου μή τε διαλλακτὴν Πύρρον αἱρεῖσθαι Ῥωμαίους μή τε δεδοικέναι πολέμιον , προελθὼν κατεστρατοπέδευσεν ἐν τῷ μεταξὺ πεδίῳ Πανδοσίας πόλεως καὶ Ἡρακλείας .
πυθόμενος δὲ τοὺς Ῥωμαίους ἐγγὺς εἶναι καὶ πέραν τοῦ Σίριος ποταμοῦ κατεστρατοπέδευσεν , προσίππευσε τῷ ποταμῷ θέας ἕνεκα ·
καὶ κατιδὼν τάξιν τε καὶ φυλακὰς καὶ κόσμον αὐτῶν καὶ τὸ σχῆμα τῆς στρατοπεδείας ἐθαύμασε , καὶ τῶν φίλων προσαγορεύσας τὸν ἐγγυτάτω , τάξις μέν , εἶπεν , ὦ Μεγάκλεις , αὕτη τῶν βαρβάρων οὐ βάρβαρος , τὸ δὲ ἔργον εἰσόμεθα 0 .
καὶ διὰ φροντίδος ἔχων ἤδη τὸ μέλλον ἔγνω τοὺς συμμάχους ἀναμένειν , τοῖς δὲ Ῥωμαίοις , ἂν πρότερον ἐπιχειρῶσι διαβαίνειν , ἐπέστησε φυλακὴν ὑπὲρ τοῦ ποταμοῦ τὴν εἴρξουσαν .
οἱ δέ , ἅπερ ἐκεῖνος ἔγνω περιμένειν , φθῆναι σπεύδοντες , ἐνεχείρουν τῇ διαβάσει , κατὰ πόρον μὲν οἱ πεζοί , πολλαχόθεν δὲ οἱ ἱππεῖς διεξελαύνοντες τὸν ποταμόν , ὥστε δείσαντας τὴν κύκλωσιν ἀναχωρεῖν τοὺς Ἕλληνας , αἰσθόμενον δὲ τὸν Πύρρον καὶ διαταραχθέντα τοῖς μὲν ἡγεμόσι τοῦ πεζοῦ παρεγγυᾶν εὐθὺς εἰς τάξιν καθίστασθαι καὶ περιμένειν ἐν τοῖς ὅπλοις , αὑτὸν δὲ τοῖς ἱππεῦσι παρεξελάσαι τρισχιλίοις οὖσιν , ἐλπίζοντα διαβαίνοντας ἔτι καὶ διεσπασμένους ἀτάκτους λήψεσθαι τοὺς Ῥωμαίους 0 .
ἐπεὶ δ ἑώρα θυρεούς τε πολλοὺς ὑπερφαινομένους τοῦ ποταμοῦ καὶ τοὺς ἱππεῖς ἐπελαύνοντας ἐν τάξει , συστρέψας ἐνέβαλε πρῶτος , αὐτόθεν τε περίοπτος ὢν ὅπλων κάλλει καὶ λαμπρότητι κεκοσμημένων περιττῶς , καὶ τὴν δόξαν ἐπιδεικνύμενος ἔργοις οὐκ ἀποδέουσαν αὐτοῦ τῆς ἀρετῆς ·
μάλιστα δὲ ὅτι τὰς χεῖρας καὶ τὸ σῶμα παρέχων τῷ ἀγῶνι καὶ τοὺς καθ αὑτὸν ἀμυνόμενος ἐρρωμένως οὐ συνεχεῖτο τὸν λογισμὸν οὐ δὲ τοῦ φρονεῖν ἐξέπιπτεν , ἀλλ ὥσπερ ἔξωθεν ἐφορῶν διεκυβέρνα τὸν πόλεμον , αὐτὸς μεταθέων ἑκασταχόσε καὶ παραβοηθῶν τοῖς ἐκβιάζεσθαι δοκοῦσιν .
ἔνθα δὴ Λεοννάτος ὁ Μακεδὼν ἄνδρα κατιδὼν Ἰταλὸν ἐπέχοντα τῷ Πύρρῳ καὶ τὸν ἵππον ἀντιπαρεξάγοντα καὶ συμμεθιστάμενον ἀεὶ καὶ συγκινούμενον , ὁρᾷς , εἶπεν , ὦ βασιλεῦ , τὸν βάρβαρον ἐκεῖνον , ὃν ὁ μέλας ἵππος ὁ λευκόπους φέρει ;
μέγα τι βουλευομένῳ καὶ δεινὸν ὅμοιός ἐστι .
σοὶ γὰρ ἐνορᾷ καὶ πρὸς σὲ τέταται πνεύματος μεστὸς ὢν καὶ θυμοῦ , τοὺς δὲ ἄλλους ἐᾷ χαίρειν .
ἀλλὰ σὺ φυλάττου τὸν ἄνδρα καὶ ὁ Πύρρος ἀπεκρίνατο , τὸ μὲν εἱμαρμένον , ὦ Λεοννάτε , διαφυγεῖν ἀδύνατον 0 ·
χαίρων δὲ οὔ τε οὗτος οὔ τ ἄλλος τις Ἰταλῶν εἰς χεῖρας ἡμῖν σύνεισιν .
ἔτι ταῦτα προσδιαλεγομένων ὁ Ἰταλὸς διαλαβὼν τὸ δόρυ καὶ συστρέψας τὸν ἵππον ὥρμησεν ἐπὶ τὸν Πύρρον .
εἶτα ἅμα παίει μὲν αὐτὸς τῷ δόρατι τοῦ βασιλέως τὸν ἵππον , παίει δὲ τὸν ἐκείνου παραβαλὼν ὁ Λεοννάτος .
ἀμφοτέρων δὲ τῶν ἵππων πεσόντων τὸν μὲν Πύρρον οἱ φίλοι περισχόντες ἀνήρπασαν , τὸν δὲ Ἰταλὸν μαχόμενον διέφθειραν .
ἦν δὲ τῷ γένει Φρεντανός , ἴλης ἡγεμών , Ὄπλακος ὄνομα .
τοῦτο δὲ ἐδίδαξε τὸν Πύρρον μᾶλλον φυλάττεσθαι ·
καὶ τοὺς ἱππεῖς ὁρῶν ἐνδιδόντας μετεπέμπετο τὴν φάλαγγα καὶ παρέταττεν , αὐτὸς δὲ τὴν χλαμύδα καὶ τὰ ὅπλα παραδοὺς ἑνὶ τῶν ἑταίρων Μεγακλεῖ , τοῖς δὲ ἐκείνου τρόπον τινὰ κατακρύψας ἑαυτόν ἐπῆγε τοῖς Ῥωμαίοις .
δεξαμένων δὲ ἐκείνων καὶ συμβαλόντων χρόνον τε πολὺν εἱστήκει τὰ τῆς μάχης ἄκριτα , καὶ τροπὰς ἑπτὰ λέγεται φευγόντων ἀνάπαλιν καὶ διωκόντων γενέσθαι .
καὶ γὰρ ἡ διάμειψις τῶν ὅπλων ἐν καιρῷ πρὸς σωτηρίαν αὐτοῦ γεγονυῖα τοῦ βασιλέως ὀλίγον ἐδέησεν ἀνατρέψαι τὰ πράγματα καὶ διαφθεῖραι τὴν νίκην .
πολλῶν γάρ ἐφιεμένων τοῦ Μεγακλέους , ὁ πρῶτος πατάξας καὶ καταβαλὼν αὐτόν , ὄνομα Δεξόος , ἀφαρπάσας τὸ κράνος καὶ τὴν χλαμύδα τῷ Λαιβίνῳ προσίππευσεν ἀναδεικνύων ἅμα καὶ βοῶν ἀνῃρηκέναι τὸν Πύρρον .